b'\n_START_ARTICLE_\nKrajevna skupnost Ko\xc4\x8devska Reka\n_START_PARAGRAPH_\nKrajevna skupnost Ko\xc4\x8devska Reka je krajevna skupnost Ob\xc4\x8dine Ko\xc4\x8devje, ki se nahaja na jugovzhodnem delu ob\xc4\x8dine s povr\xc5\xa1ino 173 km2._NEWLINE_Pod krajevno skupnost spadajo naslednja naselja: Borovec pri Ko\xc4\x8devski Reki, Dolnja Briga, Dragarji, Gornja Briga, Gotenica, Inlauf, Ko\xc4\x8de, Ko\xc4\x8devska Reka, Kuhlarji, Lapinje, Mlaka pri Ko\xc4\x8devski Reki, Mokri Potok, Morava, Muha vas, Novi Lazi, Ograja, Podlesje, Pok\xc5\xa1tanj, Pre\xc5\xbea, Pre\xc5\xbeulje, Primo\xc5\xbei, Ravne pri Borovcu, Rogati Hrib, Sadni Hrib, \xc5\xa0krilj, \xc5\xa0talcerji, Turkova Draga, Verderb in Zdihovo.\n_START_SECTION_\nOdlikovanja in nagrade\n_START_PARAGRAPH_\nLeta 1992 je skupnost prejela \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbza izjemne zasluge pri obrambi svobode in uveljavljanju suverenosti Republike Slovenije\xc2\xab.'